open-index/open-wikipedia-markdown huggingface dataset:
Replicar Hellas

Η **Replicar Hellas (RCH)** ιδρύθηκε το 2007 στην Κατερίνη από τον Ηλία Γαγανέλη, ξεκινώντας από φανοποιός στη Γερμανία, δημιούργησε τη δική του κατασκευαστική εταιρία. Η εταιρία κατασκευάζει με τον παραδοσιακό χειροποίητο τρόπο καινούρια αυτοκίνητα με vintage σχεδιαστικά χαρακτηριστικά προϊόντα της. Τα προϊόντα της έλαβαν έγκριση τύπου για την ελληνική αγορά μόλις το 2011 λόγω έλλειψης νομοθετικού πλαισίου, ενώ μέχρι τότε λάμβαναν έγκριση τύπου σε χώρες όπως η Γερμανία και η Αυστρία.

## Μοντέλα
Η εταιρία παράγει αντίγραφα υψηλής ποιότητας, κυρίως παλαιότερων μοντέλων της Porsche. Αυτά περιλαμβάνουν ποικιλία τύπων που βασίζονται στο 356 Speedster, καθώς και στο 550 Spyder, ενώ έχουν παραχθεί επίσης μοντέλα που βασίζονται στο Volkswagen Beetle. Για αρκετά χρόνια, τα αυτοκίνητα δεν μπορούσαν να πωληθούν νόμιμα στην Ελλάδα, με όλα τα παραγόμενα αυτοκίνητα να εξάγονται, κυρίως σε ευρωπαϊκές χώρες (οι πωλήσεις στην Ελλάδα επιτρέπονταν μόνο από το 2014). Στα τέλη του 2016 η εταιρεία παρουσίασε ένα μοντέλο Beach Buggy δικής της ανάπτυξης.

## Φωτοθήκη

File:Replicar Hellas blau.JPG|    
File:RCH 550 Replica Genf 2019 1Y7A5101.jpg|   
File:RCH 356 Replica Genf 2019 1Y7A5100.jpg|   
File:Replicar Hellas schwarz.JPG|    
File:Replicar Hellas silber.JPG|     


## Παραπομπές


## Βιβλιογραφία
*L.S. Skartsis, "Greek Vehicle & Machine Manufacturers 1800 to present: A Pictorial History", Bookstars, Athens (2013) ISBN 978-960-571-009-5

## Εξωτερικοί σύνδεσμοι
*  Επίσημη ιστοσελίδα

Κατηγορία:Ελληνικές αυτοκινητοβιομηχανίες
Εκλογές στη Λετονία

Η **[[Λετονία]]** είναι κοινοβουλευτική αντιπροσωπευτική δημοκρατία. Η εκλογή του Προέδρου της Λετονίας γίνεται από το κοινοβούλιο (Saeima). Το κοινοβούλιο είναι μονοθάλαμο και αριθμεί 100 βουλευτές που εκλέγονται κάθε 4 χρόνια με απλή αναλογική. Έδρα παίρνουν τα κόμματα που θα φτάσουν στο εκλογικό όριο του 5%.

Δικαίωμα ψήφου έχουν όσες και όσοι είναι ηλικίας 18 ετών και άνω.

## Προεδρικές εκλογές

## Πρόσφατες προεδρικές εκλογές (2019)

### 2007
Στις εκλογές για Πρόεδρο που έγιναν στις 31 Μαΐου 2007, στο αξίωμα εξελέγη ο Βάλντις Ζάτλερς με 58 ψήφους υπέρ και 40 κατά έναντι 39 υπέρ και 59 κατά για τον αντίπαλό του, Άιβαρς Έντζινς.

### 2011
Στις 2 Ιουνίου 2011 ο Άντρις Μπέρζινς εξελέγη στο αξίωμα, κερδίζοντας στον δεύτερο γύρο τον τότε πρόεδρο Βάλντις Ζάτλερς, με 53 ψήφους υπέρ και 44 κατά έναντι 41 υπέρ και 56 κατά για τον Ζάτλερς. Στον πρώτο γύρο ο Μπέρζινς είχε πάρει 50 ψήφους, ενώ 48 βουλευτές τον καταψήφισαν, ενώ ο Ζάτλερς έλαβε 43 υπέρ και 55 κατά.

### 2015
Στις 3 Ιουνίου 2015 το Κοινοβούλιο εξέλεξε νέο πρόεδρο τον υπουργό Άμυνας Ράιμοντς Βεγιόνις έπειτα από 5 γύρους, με τις θετικές ψήφους των 55 βουλευτών από τους συνολικά 100.

## Βουλευτικές εκλογές
### Πρόσφατες βουλευτικές εκλογές (2022)

### 2006

### 2010

### 2011

### 2014

## Δημοψηφίσματα 2008-12
### Συνταγματικό δημοψήφισμα, Αύγουστος 2008
Στις 2 Αυγούστου του 2008 διεξήχθη δημοψήφισμα για την τροποποίηση του Συντάγματος, ώστε το Κοινοβούλιο να μπορεί να διαλυθεί και με την ψήφο του λαού. Το 96% των ψηφισάντων ενέκριναν την πρόταση έναντι 3,5% που την καταψήφισαν, ωστόσο το δημοψήφισμα ακυρώθηκε εξαιτίας της πολύ χαμηλής (κάτω από 50%) συμμετοχής.

### Δημοψήφισμα για αύξηση συντάξεων, Αύγουστος 2008
Στις 23 Αυγούστου του 2008 διεξήχθη δημοψήφισμα για την αύξηση των συντάξεων. Αυτό ακυρώθηκε, εξαιτίας χαμηλής προσέλευσης, καθώς δεν συμπληρώθηκε ο απαιτούμενος αριθμός των 453.730 ψηφοδελτίων. Εάν το δημοψήφισμα ήταν υπέρ της πρότασης, η κυβέρνηση θα αύξανε τις συντάξεις από 50 Λάτι σε τουλάχιστον 135 λάτι. Το δημοψήφισμα είχε την υποστήριξη της οργάνωσης Κοινωνία για Διαφορετική Πολιτική, η οποία φιλοδοξεί να γίνει πολιτικό κόμμα.

### Δημοψήφισμα για διάλυση του Κοινοβουλίου, 2011
Σε δημοψήφισμα που διεξήχθη στις 23 Ιουλίου 2011 οι πολίτες υπερψήφισαν την πρόταση για πρόωρη διάλυση του Κοινοβουλίου σε ποσοστό 95%. Το δημοψήφισμα προκηρύχθηκε από τον Πρόεδρο Βάλντις Ζάτλερς με βάση τις εξουσίες που του δίνει το Σύνταγμα στις 28 Μαΐου 2011. Συνέβη για πρώτη φορά στην ιστορία της Λετονίας. Ειδικότερα, το δημοψήφισμα θεωρήθηκε αναγκαίο έπειτα από την άρνηση του Κοινοβουλίου (Saeima)  να διενεργηθεί έρευνα στην οίκία του Άιναρς Σλέσερς, βουλευτή και πρώην υπουργού.

### Συνταγματικό δημοψήφισμα 2012
Στις 18 Φεβρουαρίου 2012 οι πολίτες καταψήφισαν (σε ποσοστό 74,8% έναντι 24,8% που υπερψήφισαν την πρόταση) την πρόταση για αναθεώρηση του Συντάγματος με βάση την οποία θα γινόταν η ρωσική γλώσσα ως δεύτερη επίσημη στη χώρα. Η συμμετοχή ήταν της τάξης του 71,1%.

## Παραπομπές


Εκλογες
Knocking at Your Back Door: The Best of Deep Purple in the 80's

Το **Knocking at Your Back Door: The Best of Deep Purple in the 80's** είναι συλλογή τραγουδιών του χαρντ ροκ συγκροτήματος Deep Purple, η οποία κυκλοφόρησε σε μορφή δίσκου βινυλίου και CD τον Ιούνιο του 1992 από την "Mercury Records".

Τα τραγούδια προέρχονται από τα άλμπουμ "*[[Perfect Strangers (album)|Perfect Strangers]]*", "*[[The House of Blue Light]]*" και το ζωντανά ηχογραφημένο "*[[Nobody's Perfect (album)]]*". Η ηχογράφηση του "*[[Black Night]]*" πραγματοποιήθηκε στη Βερόνα της Ιταλίας στις 6 Αυγούστου 1987, του "*[[Smoke on the Water]]*" και του "*[[Space Truckin]]' *" στο Όσλο της Νορβηγίας στις 22 του ίδιου μήνα.

## Τραγούδια

## Τα μέλη των Deep Purple
Οι μουσικοί οι οποίοι έχουν παίξει σε τραγούδια αυτού του δίσκου προέρχονται από την Mark II (1969-1973, 1984-1989, 1992-1993), και είναι οι εξής:

* **[[Ίαν Γκίλαν]]** - *φωνητικά*
* **[[Ρίτσι Μπλάκμορ]]** - *κιθάρα*
* **[[Τζον Λορντ]]** - *πλήκτρα*
* **[[Ρότζερ Γκλόβερ]]** - *μπάσο*
* **[[Ίαν Πέις]]** - *τύμπανα*

## Παραπομπές

## Πηγές
* Knocking at Your Back Door: The Best of Deep Purple in the 80's - Deep Purple - Prog Archives

Κατηγορία:Δισκογραφία των Deep Purple
Κατηγορία:Άλμπουμ του 1992
Νικητές στο Αμερικανικό Όπεν (απλό ανδρών)

Το τουρνουά αντισφαίρισης του **[[Αμερικανικό Όπεν|Αμερικανικού Όπεν]]** ξεκίνησε το 1881. Διεξάγεται σε μία περίοδο 2 εβδομάδων από τα τέλη Αυγούστου ως τις αρχές Σεπτεμβρίου και είναι χρονολογικά το τελευταίο από τα μεγάλα τουρνουά Γκραν Σλαμ της αντισφαίρισης από το 1987. 

## Κατάλογος νικητών στο απλό ανδρών

; Σημειώσεις 

* Δεν παίχθηκε Challenge Round 
+ καταργήθηκε ο Challenge Round 

## Παραπομπές


## Δείτε επίσης
; Κατάλογοι νικητών στο Αμερικανικό Όπεν
*Νικήτριες στο Αμερικανικό Όπεν (απλό γυναικών)
*Νικητές στο Αμερικανικό Όπεν (διπλό ανδρών) 
*Νικήτριες στο Αμερικανικό Όπεν (διπλό γυναικών)
*Νικητές στο Αμερικανικό Όπεν (διπλό μικτό)

;Νικητές Γκραν Σλαμ, στο απλό ανδρών
*Νικητές στο Αυστραλιανό Όπεν (απλό ανδρών) 
*Νικητές στο Ρολάν Γκαρός (απλό ανδρών) 
*Νικητές στο Γουίμπλεντον (απλό ανδρών)

Κατηγορία:Αμερικανικό Όπεν
Νικήτριες στο Αμερικανικό Όπεν (απλό γυναικών)

Το **απλό γυναικών** του τουρνουά αντισφαίρισης του Αμερικανικού Όπεν ξεκίνησε το 1887. Πρώτη νικήτρια ήταν η Έλεν Χάνσελ. Τα πρωταθλήματα του 1887 και του 1888 αναγνωρίστηκαν υστερόχρονα ως επίσημα αμερικανικά πρωταθλήματα. Το 1889 ιδρύθηκε η Αμερικανική Εθνική Ένωση Γυναικών της Αντισφαίρισης (*United States National Ladies Tennis Association* ,  αρκτικόλεξο:USNLTA).

## Νικήτριες

; Σημειώσεις 
(*) Γκραντ Σλαμ της εποχής του ανοικτού
(**) εθνικό αμερικανικό πρωτάθλημα

* Μέχρι το 1911, η νικήτρια προκρινόταν αυτόματα στον τελικό της επόμενης χρονιάς.

## Δείτε επίσης
; Κατάλογοι νικητών στο Αμερικανικό Όπεν
*Νικητές στο Αμερικανικό Όπεν (απλό ανδρών)
*Νικητές στο Αμερικανικό Όπεν (διπλό ανδρών) 
*Νικήτριες στο Αμερικανικό Όπεν (διπλό γυναικών)
*Νικητές στο Αμερικανικό Όπεν (διπλό μικτό)

;Νικήτριες Γκραν Σλαμ, στο απλό γυναικών
*Νικήτριες στο Αυστραλιανό Όπεν (απλό γυναικών) 
*Νικήτριες στο Ρολάν Γκαρός (απλό γυναικών) 
*Νικήτριες στο Γουίμπλεντον (απλό γυναικών)

## Παραπομπές


Κατηγορία:Αμερικανικό Όπεν
Νικητές στο Αμερικανικό Όπεν (διπλό ανδρών)

Το **διπλό ανδρών** του τουρνουά αντισφαίρισης του Αμερικανικού Όπεν διεξήχθη για πρώτη φορά το 1881. Νικητές ήταν οι Κλάρενς Κλαρκ και Φρέντρικ Γουίνσλοου Τέιλορ.  Από το 1882 το πρωτάθλημα έγινε ανοικτό και για διεθνείς παίκτες. Από το 1890 ως το 1906 διεξάγονταν στα ανατολικά και στα δυτικά των ΗΠΑ για να αναδειχθούν οι δύο ομάδες στο διπλό. Το σύστημα των ομίλων  καταργήθηκε το 1920.  Οι αγώνες διεξήχθησαν σε διάφορες τοποθεσίες. 

## Κατάλογος νικητών

## Παραπομπές


## Δείτε επίσης
; Κατάλογοι νικητών στο Αμερικανικό Όπεν
*Νικητές στο Αμερικανικό Όπεν (απλό ανδρών) 
*Νικήτριες στο Αμερικανικό Όπεν (απλό γυναικών)
*Νικήτριες στο Αμερικανικό Όπεν (διπλό γυναικών)
*Νικητές στο Αμερικανικό Όπεν (διπλό μικτό)

;Νικητές Γκραν Σλαμ, στο διπλό ανδρών
*Νικητές στο Αυστραλιανό Όπεν (διπλό ανδρών) 
*Νικητές στο Ρολάν Γκαρός (διπλό ανδρών) 
*Νικητές στο Γουίμπλεντον (διπλό)

Κατηγορία:Αμερικανικό Όπεν
Νικήτριες στο Αμερικανικό Όπεν (διπλό γυναικών)

Το **διπλό γυναικών** του τουρνουά αντισφαίρισης του Αμερικανικού Όπεν διεξήχθη για πρώτη φορά το 1889 με νικήτριες τις .  
Μάργκαρετ Μπάλαρντ και Μπέρτα Τάουνσεντ.

## Νικήτριες στο διπλό γυναικών

## Παραπομπές


## Δείτε επίσης
; Κατάλογοι νικητών στο Αμερικανικό Όπεν
*Νικητές στο Αμερικανικό Όπεν (απλό ανδρών)
*Νικήτριες στο Αμερικανικό Όπεν (απλό γυναικών)
*Νικητές στο Αμερικανικό Όπεν (διπλό ανδρών) 
*Νικητές στο Αμερικανικό Όπεν (διπλό μικτό)

;Νικήτριες Γκραν Σλαμ, στο διπλό γυναικών
*Νικήτριες στο Αυστραλιανό Όπεν (διπλό γυναικών) 
*Νικήτριες στο Ρολάν Γκαρός (διπλό γυναικών) 
*Νικητές στο Γουίμπλεντον (διπλό)

Κατηγορία:Αμερικανικό Όπεν
Νικητές στο Αμερικανικό Όπεν (διπλό μικτό)

Το **διπλό μικτό** του τουρνουά αντισφαίρισης του Αμερικανικού Όπεν ξεκίνησε το έτος 1892, με πρώτους νικητές τη Μέιμπελ Καχίλ και τον Κλάρενς Χόμπαρτ. Η Καχίλ ήταν νικήτρια και στο απλό το 1891.  

## Νικητές και νικήτριες στο διπλό μικτό

## Δείτε επίσης
; Κατάλογοι νικητών στο Αμερικανικό Όπεν
*Νικητές στο Αμερικανικό Όπεν (απλό ανδρών)
*Νικήτριες στο Αμερικανικό Όπεν (απλό γυναικών)
*Νικητές στο Αμερικανικό Όπεν (διπλό ανδρών) 
*Νικήτριες στο Αμερικανικό Όπεν (διπλό γυναικών)

;Νικητές Γκραν Σλαμ, στο διπλό μικτό
*Νικητές στο Αυστραλιανό Όπεν (διπλό μικτό) 
*Νικητές στο Ρολάν Γκαρός (διπλό μικτό) 
*Νικητές στο Γουίμπλεντον (διπλό μικτό)

## Παραπομπές


Κατηγορία:Αμερικανικό Όπεν
Σουλία

Ως πόλη **Σουλία** ή **Σουλήνα**, αναφέρεται αρχαιολογική θέση στην ευρύτερη περιοχή της Αγίας Γαλήνης, στη νότια ακτογραμμή της Κρήτης. Αναφέρεται στο  *[[Σταδιασμός ήτοι περίπλους της μεγάλης θαλάσσης|Σταδιασμός της μεγάλης θαλάσσης]]* ως λιμένας με καλό νερό και ήταν επίνειο της Συβρίτου. Δεν αναφέρεται δικό της νόμισμα και φαίνεται πως πολιούχος θεά ήταν η Άρτεμις, όπως υποδεικνύεται από τα ερείπια αρχαίου ναού στις εκβολές του αρχαίου ποταμού Ηλέκτρα (νυν Πλατύς), στον όρμο της αγ. Γαλήνης. Στο  *Σταδιασμοί*, επίσης, αναφέρονται και τα δύο ονόματα με τα οποία τη γνωρίζουμε σήμερα. 

Αρχιτεκτονικά λείψανα, στα οποία περιλαμβάνεται υδραγωγείο, αναφέρονται από τον Κριστόφορο Μπουοντελμόντι στο "Suveta" (1415). Ο Πάσλεϊ ήταν ο πρώτος που υπέδειξε την ταυτότητα της αρχαιολογικής θέσης, την οποία επιβεβαίωσε αργότερα ο Χάλντμπερ. Όταν η θέση χρησιμοποιήθηκε εκ νέου για κατοίκηση μετά το 1884, βρέθηκαν λείψανα του ιερού της Αρτέμιδας και πολλές αναθηματικές επιγραφές αναφερόμενες στο όνομά της, αλλά δεν αποκαλύφθηκε αναγνωρίσιμο πολεοδομικό σχήμα.   

Όλα τα ευρήματα ανήκουν στην περίοδο της ρωμαϊκής αυτοκρατορίας, εκτός του ιερού που είναι παλαιότερο, όπως και τα ίχνη κατοικιών γύρω από το ιερό που παρατήρησε ο Χάλντμπερ. Κοντά στην ακτή υπάρχουν λείψανα του ρωμαϊκού τείχους, ενώ ο κύριος οικισμός ή τουλάχιστον τμήμα του φαίνεται πως βρισκόταν στο λόγο 1 χλμ. ΒΑ της Αγ. Γαλήνης, όπου αποκαλύφθηκαν πολλά όστρακα.

## Παραπομπές σημειώσεις



## Βιβλιογραφία
*Blackman D. J. «Soulia» στο William L., McAlister, Marian Holland, (Eds.) 1976, *The Princeton encyclopedia of classical sites*. Princeton University Press. Princeton, N.J. ISBN 978-0691035420  
*Halbherr, F. 1896,  *AJA* 11, 593-94. 
*Pashley, R. ανατ. 1970,  Travels in Crete II , 303-4.

Κατηγορία:Αρχαιολογικοί τόποι στην Κρήτη
An American Prayer

***An American Prayer*** είναι ο τίτλος του ένατου και τελευταίου στούντιο δίσκου του αμερικανικού ροκ συγκροτήματος The Doors.

## Ιστορία του δίσκου
Το 1978, τα τρία εναπομείναντα μέλη του συγκροτήματος ηχογράφησαν τη μουσική για κάποια προηχογραφημένα ποιήματα που είχε απαγγείλει ο Μόρισον στις 9 Φεβρουαρίου 1969 και στις 8 Δεκεμβρίου 1970. Το άλμπουμ ολοκληρώθηκε μέσα στο 1978 και κυκλοφόρησε το Νοέμβριο εκείνης της χρονιάς σκαρφαλώνοντας στο # 54 των αμερικάνικων τσαρτ, όπου έγινε πλατινένιο.

Ο παραγωγός των πρώτων πέντε δίσκων των Doors, Πολ Ρόθτσιλντ, σε συνέντευξη του τον Ιούλιο του 1981 στο περιοδικό "Bay Area Music", χαρακτήρισε το άλμπουμ ως ότι πιο προσβλητικό στη μνήμη του Τζιμ Μόρισον και ότι ήταν ο "βιασμός" του.

Ο ίδιος ο Μόρισον, το 1971, σχεδίαζε να ηχογραφήσει μουσική με τον Αργεντίνο συνθέτη Λάλο Σρίφιν μελοποιώντας τα συγκεκριμένα ποιήματα χωρίς τη συμμετοχή κάποιου μέλους των Doors.

## Κομμάτια
1. **Awake** *(Morrison, Krieger, Manzarek, Densmore)* – 7:10
* *Ghost Song*
* *Dawn's Highway*
* *Newborn Awakening*
2. **To Come of Age** *(Morrison, Krieger, Manzarek, Densmore)* – 8:41
* *Black Polished Chrome*
* *Latino Chrome*
* *Angels and Sailors*
* *Stoned Immaculate*
3. **The Poets Dreams** *(Morrison, Krieger, Manzarek, Densmore)* – 3:28
* *The Movie*
* *Curses, Invocations*
4. **World On Fire** *(Morrison, Krieger, Manzarek, Densmore)* – 11:59
* *American Night*
* *[[Roadhouse Blues]]*
* *Lament*
* *The Hitchhiker*
5. **An American Prayer** *(Morrison, Krieger, Manzarek, Densmore)* – 6:52

## Θέσεις τσαρτ
***An American Prayer*** *(άλμπουμ)*

***Επίσημη κυκλοφορία: [[17 Νοεμβρίου]] [[1978]]***

## Βραβεία
***An American Prayer*** *(άλμπουμ)*

* Ηνωμένες Πολιτείες (*RIAA Certification*): Πλατινένιος

## Τα μέλη του συγκροτήματος
Οι ηχογραφήσεις του ***An American Prayer*** πραγματοποιήθηκαν από τους εξής μουσικούς:

* **[[Τζιμ Μόρισον]]** – *φωνητικά* (1969, 1970)
* **[[Ρόμπι Κρίγκερ]]** – *κιθάρα* (1978)
* **[[Ρέι Μάνζαρεκ]]** – *πλήκτρα*, *πιάνο μπάσο* (1978)
* **[[Τζον Ντένσμορ]]** – *τύμπανα* (1978)

***Γκεστ συμμετοχές***
* **Άρθουρ Μπάροου** – *συνθεσάιζερ*
* **Ραϊνόλ Αλντίνο** – *κρουστά*
* **Μπομπ Γκλομπ** – *μπάσο*
* **Τζέρι Σεφ** – *μπάσο*

## Παραπομπές


## Εξωτερικοί σύνδεσμοι
* ''An American Prayer'' στο *AllMusic*
* ''An American Prayer'' | The Doors
* ''An American Prayer'' CD Album - CD Universe

Κατηγορία:Δισκογραφία των The Doors
Κατηγορία:Άλμπουμ του 1978
Free at Last

Το **Free at Last** είναι το πέμπτο στούντιο άλμπουμ του βρετανικού ροκ συγκροτήματος Free, το οποίο κυκλοφόρησε τον Ιούνιο του 1972 μέσω της δισκογραφικής εταιρείας "Island Records". Επανεκδόθηκε με έξι επιπλέον κομμάτια σε μορφή CD, στις 5 Φεβρουαρίου 2002 από την "Island".

Οι Free επανενώθηκαν στις αρχές του 1972, μετά τη διάλυση τους τον Απρίλιο της προηγούμενης χρονιάς λόγω διαφωνιών μεταξύ του τραγουδιστή Πωλ Ρότζερς με τον μπασίστα Άντι Φρέιζερ. Κατά τη διάρκεια της διάλυσης τους, ο κιθαρίστας Πωλ Κοσσόφ οδηγήθηκε στην κατάθλιψη και την έντονη χρήση ναρκωτικών ουσιών. Ως δείγμα καλής θέλησης, όλα τα τραγούδια του "*Free at Last*" εκδόθηκαν με τα ονόματα όλων των μελών του σχήματος ως συνθέτες τους. Ο δίσκος παρουσίασε ένα λιγότερο επιθετικό σύνολο σε σχέση με τις προηγούμενες κυκλοφορίες τους.

Το "*Free at Last*" έγινε ένα από τα πιο επιτυχημένα άλμπουμ του συγκροτήματος ανεβαίνοντας στο # 9 των βρετανικών τσαρτ, αν και η επιτυχία του δεν ήταν ανάλογη στην αντίπερα όχθη του Ατλαντικού όπου έφθασε μόλις ως το # 69. Το άλμπουμ συνοδευόταν από το σινγκλ "*Little Bit of Love*" που ανέβηκε στο # 13 στην πατρίδα του συγκροτήματος.

Τα προβλήματα επανήλθαν όταν κατά τη διάρκεια της περιοδείας για την προώθηση του δίσκου ο Κοσσόφ δεν έδειχνε ικανός να αντεπεξέλθει σωματικά στις απαιτήσεις, με τις συναυλίες να είναι σε πολύ άσχημο επίπεδο. Λίγο αργότερα, ο Φρέιζερ αποχώρησε όντας αγανακτισμένος από τη συγκεκριμένη κατάσταση, ενώ ο Κοσσόφ οδηγήθηκε στην αποτοξίνωση. Τον Φρέιζερ αντικατέστησαν ο μπασίστας Τετσού Γιαμαούτσι και ο κιμπορντίστας Τζον Μπούντρικ.

## Τραγούδια
1. **Catch a Train** *(Kossoff, Fraser, Rodgers, Kirke)* - 3:32
2. **Soldier Boy** *(Kossoff, Fraser, Rodgers, Kirke)* - 2:51
3. **Magic Ship** *(Kossoff, Fraser, Rodgers, Kirke)* - 5:22
4. **Sail On** *(Kossoff, Fraser, Rodgers, Kirke)* - 3:05
5. **Travellin' Man** *(Kossoff, Fraser, Rodgers, Kirke)* - 3:23
6. **Little Bit of Love** *(Kossoff, Fraser, Rodgers, Kirke)* - 2:34
7. **Guardian of the Universe** *(Kossoff, Fraser, Rodgers, Kirke)* - 5:32
8. **Child** *(Kossoff, Fraser, Rodgers, Kirke)* - 5:18
9. **Goodbye** *(Kossoff, Fraser, Rodgers, Kirke)* - 5:05

## Θέσεις τσαρτ

## Τα μέλη των Free
Το **Free at Last** ηχογραφήθηκε από τους εξής μουσικούς:

* Πωλ Ρότζερς - *[[Φωνητική|φωνητικά]]*
* Πωλ Κοσσόφ - *[[κιθάρα]]*
* Άντι Φρέιζερ - *[[μπάσο]]*
* Σάιμον Κερκ - *[[τύμπανα]]*

## Παραπομπές


## Πηγές
* Free album reviews
* Free at Last - Free | Songs, Reviews, Credits | AllMusic
* Free and Bad Company - Wilson & Alroy's Record Reviews

Κατηγορία:Δισκογραφία των Free
Κατηγορία:Άλμπουμ του 1972
Ρολάντο Ντεσπέιν

Ο **Ρολάντο Ντεσπέιν** (γεννημένος στις 7 Ιουνίου 1987) είναι Κουβανός διεθνής πετοσφαιριστής που αγωνίζεται στον Άρη Θεσσαλονίκης.

## Καριέρα
Ο Ρολάντο Ντεσπέιν ξεκίνησε την επαγγελματική του καριέρα στη Σαντιάγκο ντε Κούμπα. Οι εμφανίσεις του με την τοπική ομάδα της Κούβας του έδωσαν την ευκαιρία να εκπροσωπήσει την εθνική ομάδα βόλλευ της Κούβας στους Παναμερικανικούς αγώνες του 2007, που διεξήχθησαν στο Ρίο ντε Τζανέιρο της Βραζιλίας, κατακτώντας μάλιστα το χάλκινο μετάλλιο.

Το καλοκαίρι του 2010 αποφάσισε να αφήσει τη Λατινική Αμερική και να ταξιδέψει στην Ευρώπη με προορισμό την Ελλάδα και τον Ολυμπιακό. Στον Ολυμπιακό παρέμεινε για ένα χρόνο κατακτώντας μάλιστα το Πρωτάθλημα αλλά και το Κύπελλο Ελλάδας του 2011.

Το 2011 μεταπήδησε στον Ηρακλή Θεσσαλονίκης, στον οποίο παρέμεινε για ένα χρόνο κατακτώντας επίσης το εγχώριο νταμπλ του 2012.

Το 2012 επέστρεψε στη Λατινική Αμερική και συγκεκριμένα στη Βραζιλία, παίρνοντας μεταγραφή στην τοπική Μέντλει Καμπίνας. Στη Μέντλει παρέμεινε για περίπου δύο χρόνια.

Στις 10 Ιανουαρίου του 2014, ανακοινώθηκε επίσημα η μεταγραφή του Ντεσπέιν στον Άρη Θεσσαλονίκης, ωστόσο αποχώρησε από το σύλλογο λίγες μέρες αργότερα λόγω διαφωνιών με τη διοίκηση της κιτρινόμαυρης ομάδας.

## Διεθνής καριέρα
Ο Ρολάντο Ντεσπέιν έχει αρκετές συμμετοχές με την εθνική ομάδα βόλει της Κούβας. Μεταξύ άλλων, έχει συμμετάσχει στους Παναμερικανικούς αγώνες του 2007.

## Τίτλοι
* 2 Πρωταθλήματα Ελλάδος: 2011, 2012
* 2 Κύπελλα Ελλάδος: 2011, 2012

## Ατομικές διακρίσεις
* Πρωτάθλημα Ελλάδας 2010-11: Πολυτιμότερος Παίκτης (MVP) πρωταθλήματος 

## Παραπομπές


## Εξωτερικοί σύνδεσμοι - Πηγές
 www.pamesports.gr

Κατηγορία:Κουβανοί πετοσφαιριστές
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές Ηρακλή Θεσσαλονίκης
Κατηγορία:Πετοσφαιριστές Άρη
Ράιμοντς Βίλντε

Ο **Ράιμοντς Βίλντε** (γεννημένος στις 19 Αυγούστου 1962) είναι Λετονός παλαίμαχος διεθνής πετοσφαιριστής και νυν προπονητής πετοσφαίρισης.

## Καριέρα
Γεννημένος στην πόλη Ρηγα, της σημερινής Λετονίας, ο Ράιμοντς Βίλντε έκανε τα πρώτα του βήματα σε ομάδες της πρώην Σοβιετικής Ένωσης, με σημαντικότερη όλων τη Ραδιοτεκνίκ Ρηγας, με την οποία μάλιστα κατέκτησε το το πρωτάθλημα Γιουγκοσλαβίας το 1984, μετά απο 14 συνεχόμενες κατακτήσεις της ΤΣΣΚΑ Μόσχας. 

Με την Ραδιοτεκνίν Ρίγας, ο Βίλντε κατέκτησε επισης στο Πρωτάθλημα Γιουγκοσλαβίας δύο φορές το ασημένιο μετάλλιο (1986, 1987) και δύο φορές το χάλκινο μετάλλιο (1990, 1991). Επίσης, έχει φτάσει με την ομάδα της Ρηγα και μέχρι τον τελικό του CEV Cup του 1991.

Από το 1991 και μετά αγωνίστηκε σε ομάδες της υπόλοιπης Ευρώπης, μεταξύ των οποίων ήταν και ο Ολυμπιακός Πειραιώς. Η σεζόν 1991-92 ήταν άκρως επιτυχημένη για τον Βίλντε καθώς κατέκτησε με τον Ολυμπιακό το Πρωτάθλημα αλλά και το Κύπελλο Ελλάδας, ενώ παράλληλα έφτασε και μέχρι τον τελικό του Κυπέλλου Πρωταθλητριών. Ωστόσο, στον τελικό της διοργάνωσης εκείνης στάθηκε ιδιαίτερα άτυχος καθώς τραυματίστηκε λίγα λεπτά πριν από την έναρξη του παιχνιδιού, με αποτέλεσμα να μη μπορεί να βοηθήσει την ομάδα του. 

Το 1992 κατέκτησε με τον Ολυμπιακό Πειραιώς την τρίτη θέση στο Παγκόσμιο Κύπελλο Συλλόγων.

## Προπονητική καριέρα
Μετά το τέλος της καριέρας του ως πετοσφαιριστής, αποφάσισε να συνεχίσει να ασχολείται με το άθλημα αλλά από άλλο πόστο, και συγκεκριμένα από αυτό του προπονητή.

Σήμερα, είναι προπονητής της εθνικής ομάδας πετοσφαίρισης της Λετονίας.

## Διεθνείς συμμετοχές
Ο Ράιμοντς Βίλντε έχει πραγματοποιήσει αρκετές συμμετοχές με την εθνική ομάδα βόλλευ της πρώην Γιουγκοσλαβίας. 

Μεταξύ άλλων έχει συμμετάσχει στο Ευρωπαικο πρωταθλημα πετοσφαιρισης του 1985, στο παγκόσμιο πρωτάθλημα του 1986, καθώς επίσης και στους Ολυμπιακους Αγώνες του 1988.

## Τίτλοι
* 1 Πρωτάθλημα Γιουγκοσλαβίας: 1984
* 1 Πρωτάθλημα Ελλάδας: 1992
* 1 Κύπελλο Ελλάδας: 1992

## Παραπομπές


## Πηγές
* https://web.archive.org/web/20110820131810/http://www.sports-reference.com/olympics/athletes/vi/raimonds-vilde-1.html

Κατηγορία:Λετονοί πετοσφαιριστές
Κατηγορία:Λετονοί Ολυμπιονίκες
Κατηγορία:Ολυμπιονίκες της πετοσφαίρισης
Κατηγορία:Πετοσφαιριστές ΟΣΦΠ
2982 Μάριελ

Η **Μάριελ (Muriel)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,9. Ανακαλύφθηκε το 1981 από την Αμερικανίδα αστρονόμο Καρολίν Σουμέικερ σε φωτογραφίες που λήφθηκαν στο Αστεροσκοπείο του Πάλομαρ από τους Έλινορ Χέλιν και Σελτ Μπας. Η Σουμέικερ του έδωσε το όνομά της πεθεράς της, Μάριελ Μέι Σκοτ-Σουμέικερ (*Muriel May Scott Shoemaker*).

## Φυσικά χαρακτηριστικά
Τα φυσικά χαρακτηριστικά της Μάριελ είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μαριελ
Χενκ Γιαν Χελντ

Ο **Χενκ Γιαν Χέλντ** (γεννημένος στις 12 Νοεμβρίου 1967) είναι Ολλανδός παλαίμαχος διεθνής πετοσφαιριστής. Έχει ύψος 200εκ και αγωνιζόταν στη θέση του κεντρικού.

## Καριέρα
Ο Χενκ Γιαν Χέλντ αγωνίστηκε επαγγελματικά στην Ολλανδία μέχρι την ηλικία των 25 ετών, όταν και αποφάσισε να συνεχίσει την καριέρα του εκτός της χώρας του. 

Το 1992 υπέγραψε συμβόλαιο συνεργασίας με την ιταλική Γαλιλαίο Τζιοβόλλευ και δύο χρόνια μετά μετεγγράφη στη Ζινέλα Μπολόνια, ομάδα επίσης της Ιταλίας.

Το 1995 μεταπήδησε στην Παγιαβόλο Μοντένα και ένα χρόνο αργότερα ταξίδεψε στην Ελλάδα για λογαριασμό του Ολυμπιακού Πειραιώς. Με τον Ολυμπιακό κατέκτησε το Κύπελλο Ελλάδας του 1997.

Από το 1997, μέχρι και το 2008, αγωνίστηκε σε πολλές ιταλικές ομάδες και συγκεκριμένα στις Ματσεράτα (1997-98), Παλέρμο (1998-00), Βόλλευ Μιλάνο (2000-03), Παγιαβόλο Πάρμα (2003-04), Περούτζια (2004-05), Λούπι Σάντα Κρος (2005-06) και Ρέιμα Κρέμα (2006-08).

Το 2008 αποφάσισε να αποσυρθεί από την ενεργό δράση και να βάλει τέλος στην πολυετή καριέρα του.

## Διεθνείς συμμετοχές
Ο Χενκ Γιαν Χέλντ έχει πραγματοποιήσει αρκετές συμμετοχές με την εθνική ομάδα πετοσφαίρισης της Ολλανδίας.

Μεταξύ άλλων, έχει συμμετάσχει στους Ολυμπιακούς Αγώνες του 1996 καθώς και στο Ευρωπαικό Πρωτάθλημα του 1997, στο οποίο μάλιστα κατέκτησε την πρώτη θέση και το χρυσό μετάλλιο.

## Τίτλοι
* 1 Κύπελλο Ελλάδας: 1997

## Παραπομπές


## Πηγές
* https://web.archive.org/web/20121217081750/http://www.sports-reference.com/olympics/athletes/he/henk-jan-held-1.html

Κατηγορία:Ολλανδοί πετοσφαιριστές
Κατηγορία:Ολλανδοί Ολυμπιονίκες
Κατηγορία:Ολυμπιονίκες της πετοσφαίρισης
Κατηγορία:Πετοσφαιριστές ΟΣΦΠ
Ευάγγελος Στρατήγης

Ο **Ευάγγελος Στρατήγης** (1895-1980) ήταν Έλληνας πολιτικός και δικηγόρος.

## Βιογραφικά στοιχεία
Διετέλεσε υπουργός Εμπορικής Ναυτιλίας στην υπηρεσιακή κυβέρνηση Πιπινέλη.  Υπήρξε γνωστός δικηγόρος των Αθηνών, το γραφείο του οποίου ανέλαβε μετά τον θάνατό του, ο γιος του, Στρατής Στρατήγης.

Ο Ευάγγελος Στρατήγης απεβίωσε στις 2 Φεβρουαρίου 1980 και κηδεύτηκε την επομένη από τον ιερό ναό Αγίου Σπυρίδωνα Πειραιώς.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Έλληνες υπουργοί Εμπορικής Ναυτιλίας
Δημοτικό Στάδιο Χαλκίδας

Το **Δημοτικό Στάδιο Χαλκίδας** είναι γήπεδο ποδοσφαίρου και στίβου στην Χαλκίδα, στη συνοικία Νεάπολη. Αποτελεί την έδρα του Α.Ο. Χαλκίδα. Διαθέτει σκάμα για άλμα εις μήκος, δέκα (10) διαδρόμους για τρέξιμο, στρώματα για άλμα εις ύψος και άλμα επι κοντό, ειδικό χώρο ρίψεων καθώς και αίθουσα με όργανα γυμναστικής.

## Πηγές

* Δημοτικές Αθλητικές Εγκαταστάσεις  Δήμος Χαλκίδας

Δημοτικό Στάδιο Χαλκίδας
Κατηγορία:Χαλκίδα
Κατηγορία:Α.Ο. Χαλκίδα
Γούρρη

Το **Γούρρη** είναι κοινότητα της επαρχίας Λευκωσίας στην Κύπρο.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.




## Παραπομπές


## Εξωτερικοί σύνδεσμοι
*

Κατηγορία:Κοινότητες της Επαρχίας Λευκωσίας
Μαρώ Τριανταφύλλου

Η **Μαρώ Τριανταφύλλου** είναι Ελληνίδα συγγραφέας, ιστορικός και θεατρικός κριτικός.

## Βιογραφία
Γεννήθηκε στην Αθήνα το 1963. Σπούδασε Φιλοσοφία στην Αθήνα, Σημειολογία στο Παρίσι και έκανε διδακτορική διατριβή στην Αρχαία Ιστορία με θέμα: "Ο θάνατος ως θέαμα και το θέαμα του θανάτου στους πρώτους μεταχριστιανικούς αιώνες". Εργάζεται ως φιλόλογος στη Δημόσια Μέση Εκπαίδευση. Αρθρογραφεί σε πολλές εφημερίδες και περιοδικά και διατηρεί μόνιμη στήλη θεατρικής κριτικής στην κυριακάτικη εφημερίδα "Εποχή".

## Συγγραφικό Έργο
* 2013 -Τι νέα από το στρατόπεδο του Κρίσενβελτ; (εκδ. Εύμαρος)
* 2009 - Η Δάφνη και το βουνό, (εκδ. Εμπειρία Εκδοτική)
* 2006 - Το διαμέρισμα της οδού Πατησίων, (εκδ. Αίολος)
* 1998 - Εύα (εκδ. Δελφίνι)
* 1997 - Άννα (εκδ. Δελφίνι)

## Συμμετοχή σε συλλογικά έργα
* 2007 - Chercher... la France, Αντίκτυπος
* 1997 - Αναπνέοντας τη κιμωλία (εκδ. Σαββάλας)

## Λογοτεχνικές δημοσιεύσεις
Ο σκύλος Νώντας
Το ποντικάκι
Μαρώ Τριανταφύλλου Διηγήματα και Νουβέλες

## Σημειώσεις
Εφημερίδα Εποχή
diavasame.gr 
culturenow.gr
pediabooks.gr
biblionet.gr

## Παραπομπές



## Ιστολόγια
* Μαρώ Τριανταφύλλου Blog

Κατηγορία:Έλληνες συγγραφείς του 21ου αιώνα
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Άμπερ Χερντ

Η **Άμπερ Λώρα Χερντ** (αγγλικά: *Amber Laura Heard*, 22 Απριλίου 1986) είναι Αμερικανίδα ηθοποιός και μοντέλο. Tο 2006 έπαιξε τον πρωταγωνιστικό ρόλο στην ταινία Όλοι ποθούν την Μάντι Λέιν (All The Boys Love Mandy Lane). Ο πρώτος πρωταγωνιστικός ρόλος της στην τηλεόραση ήρθε το 2007 στο κανάλι CW, στη σειρά Hidden Palms. Επίσης, πρωταγωνίστησε και στις ταινίες Ανυποχώρητη Δύναμη (Never Back Down) το 2008 και Ο Πατριός (The Stepfather) το 2009.

## Βιογραφία
Η Χερντ γεννήθηκε και μεγάλωσε στο Ώστιν, Τέξας. Ο πατέρας της ο Ντέιβιντ είναι εργολάβος και η μητέρα της Πέιτζ είναι ερευνήτρια στο διαδίκτυο. Η Χερντ ήταν Καθολική αλλά όταν πέθανε ο φίλος της σε αυτοκινητιστικό δυστύχημα δήλωνε άθεη. Εγκατέλειψε το σχολείο στα 17 της και πήγε στη Νέα Υόρκη για να ξεκινήσει καριέρα στο μόντελινγκ, στη συνέχεια μετακόμισε στο Λος Άντζελες για να ακολουθήσει την υποκριτική.

Στο Λος Άντζελες έκανε διάφορες εμφανίσεις σε τηλεοπτικές σειρές και δύο μουσικά βίντεο. Ο πρώτος της τηλεοπτικός ρόλος ήταν στην ταινία Friday Night Lights 2004 και σε άλλες πολλές ταινίες. Ένας από τους πιο σημαντικούς της ρόλους ήταν στην ταινία All The Boys Love Mandy Lane το 2006, Pineapple Express, Never Back Down, The Stepfather, The Ward και The Rum Diary με τον Τζόνι Ντεπ το 2011. Επίσης, είχε ένα μικρό ρόλο στην επιτυχημένη ταινία Zombieland.

## Προσωπική ζωή
Το 2008 δήλωσε ότι είναι αγνωστικίστρια.

Από το 2008 έως το 2012 διατηρούσε δεσμό με τη φωτογράφο Τάσια Βαν Ρι. Μάλιστα, αυτή η σχέση της ήταν και η αιτία να μιλήσει ανοιχτά για τη σεξουαλικότητα της, δηλώνοντας το 2010 ότι: *"Δεν βάζω ταμπέλες στον εαυτό μου. Έχω εξίσου καλές σχέσεις με τους άνδρες και τώρα με γυναίκα. Αγαπώ αυτόν που αγαπώ. Η προσωπικότητα μετράει για μένα"*.

Το 2012 ξεκίνησε την σχέση της με τον Τζόνι Ντεπ. Είχαν γνωριστεί στα γυρίσματα της ταινίας The Rum Diary, η οποία έκανε πρεμιέρα στις 28 Οκτωβρίου 2011 στις ΗΠΑ. Αρραβωνιάστηκαν στις 24 Δεκεμβρίου 2013 και παντρεύτηκαν με μυστική τελετή στις 3 Φεβρουαρίου 2015. Τον Μάιο του 2016, η Χερντ κατέθεσε αίτηση διαζυγίου, με πρόσχημα ότι ο Ντεπ ασκούσε βία επάνω της έχοντας καταναλώσει ναρκωτικά και αλκοόλ. Ως απάντηση, ο Ντεπ αρνήθηκε τις κατηγορίες και δήλωσε ότι η Χερντ του ασκούσε ενδοοικογενειακή βία. Tο διαζύγιο τους εκδόθηκε τον Ιανουάριο του 2017 και έκτοτε έχουν δικαστικές διαμάχες, με το τελικό και τελευταίο δικαστήριο μεταξύ τους να ξεκινά, στη Βιρτζίνια των ΗΠΑ, στις 11 Απριλίου του 2022.

## Περιοδικά

## Φιλμογραφία

### Κινηματογράφος

### Τηλεόραση

### Μουσικά Βίντεο

## Παραπομπές


Κατηγορία:Αμερικανίδες ηθοποιοί κινηματογράφου
Κατηγορία:Αμερικανοί άθεοι
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες μοντέλα
Κατηγορία:ΛΟΑΤ ηθοποιοί
Ιστάνα Νουρούλ Ιμάν

To **Ιστάνα Νουρούλ Ιμάν** είναι η επίσημη κατοικία του Σουλτάνου του Μπρουνέι, του Χασανάλ Μπολκιάχ, και έδρα της κυβέρνησης του Μπρουνέι. Σύμφωνα με το βιβλίο των Ρεκόρ Γκίνες είναι το μεγαλύτερο παλάτι στο κόσμο. Έχει 1788 δωμάτια και 257 τουαλέτες. Έχει 5 πισίνες και ένα Γκαράζ (Garage) για 110 αυτοκίνητα. Το ανάκτορο βρίσκεται στις όχθες του ποταμού Μπρουνέι, λίγα χιλιόμετρα νότια τη Μπαντάρ Σερί Μπεγκαβάν, την πρωτεύουσα.

Το παλάτι σχεδιάστηκε από το Φιλιππενέζο αρχιτέκτονα Λεάνδρο Λόσκιν, ο οποίος χρησιμοποίησε ένα αρχιτεκτονικό μοτίβο χρυσών θόλων και θολωτών οροφών. Το κτίριο ολοκληρώθηκε το 1986 και η κατασκευή του κόστισε περίπου $1.4 δις αμερικανικά δολάρια.

## Παραπομπές


Κατηγορία:Μπρουνέι
Κατηγορία:Βασιλικές κατοικίες
Κερκυρογωβιός

Ο ***Κερκυρογωβιός*** *(Knipowitschia goerneri - Κνιποβίτσια του Γκέρνερ)*, είναι ένα είδος ψαριού του γένους Κνιποβίτσια της οικογένειας των Γωβιιδών *(γωβιοί)* ενδημικό στην Κέρκυρα.

## Ενδιαίτημα
Ο *Κερκυρογωβιός* έχει αναφερθεί μόνο από την καρστική πηγή Γαρδίκι, νοτιοδυτικά της λιμνοθάλασσας Κορισσίων. Η πηγή αυτή έχει στερέψει, αλλά είναι πιθανόν το είδος να επιβιώνει σε γειτονικές πηγές και ρυάκια που ρέουν προς την λιμνοθάλασσα, παρόλο που η παρουσία του δεν έχει επιβεβαιωθεί.

## Περιγραφή
Ο *Κερκυρογωβιός* φτάνει σε μήκος μέχρι 2,2 cm (*σταθερό* ή *τυπικό μήκος* - **S**tandard **L**ength).
Το σώμα του καλύπτεται πλήρως από λέπια· φέρει 32-33 λέπια κατά μήκος της πλευρικής γραμμής. Το εμπρόσθιο οφθαλμοωμοπλατικό κανάλι είναι πολύ περιορισμένο και τερματίζεται μεταξύ των ματιών, με ή χωρίς πόρους. Το κανάλι του προεπικαλύμματος των βραγχίων λείπει. Τα μάτια είναι μεγάλα και η απόσταση μεταξύ των κογχών αισθητά μικρότερη από την διάμετρό τους. Τα ενήλικα θηλυκά φέρουν μια πλατιά σκούρα λωρίδα και τα αρσενικά δυο σκούρες κηλίδες στο άπω πτερυγιοφόρο του πρώτου ραχιαίου πτερυγίου (Rd).

## Κατάσταση διατήρησης
Ο *Κερκυρογωβιός* χαρακτηρίζεται ως Κρισίμως Κινδυνεύον είδος ***(CR [Β1ab(i,ii )+2ab(i,ii)])*** στο Κόκκινο Βιβλίο των Απειλούμενων Ζώων της Ελλάδας του 2009, που εκδόθηκε από το ελληνικό Υπουργείο Περιβάλλοντος . Η βασική απειλή που αντιμετωπίζει είναι η καταστροφή του ενδιαιτήματός του (αποξήρανση).
Η IUCN κατατάσσει το είδος στην κατηγορία Ανεπαρκώς Γνωστά *(Data Deficient, DD)*, αφού, παρά τις πρόσφατες (2006) παρατηρήσεις, δεν βρέθηκε στην μοναδική γνωστή θέση του.  

## Παραπομπές


## Εξωτερικοί σύνδεσμοι
* 
* 

## Πηγές

* Kottelat, M. & Freyhof, J. 2007. Handbook of European Freshwater Fishes. Kottelat, Cornol and Freyhof, Berlin, xiv + 646 pp

Κατηγορία:Είδη που κινδυνεύουν άμεσα με αφανισμό (CR)
Κατηγορία:Γωβιίδες
Κατηγορία:Ψάρια γλυκών υδάτων
Κατηγορία:Πανίδα της Ελλάδας
Καπ κέικ

Tα **καπ κέικ** (από το αγγλικό *cupcake*, κυριολεκτικά «κέικ φλιτζανιού») είναι μικρά στρογγυλά κέικ (δηλαδή **κεκάκια**) με γλάσο.

## Ιστορία
Η πρώτη αναφορά του καπ κέικ μπορεί να εντοπιστεί στο 1796, όταν μία συνταγή στο βιβλίο της Αμέλια Σίμονς «Αμερικάνικη Μαγειρική», αναφέρεται σε «... ένα κέικ που ψήνεται σε μικρές κούπες ...». Η πρώτη αναφορά του όρου cupcake (κάπ κέικ) υπήρξε στο «75 Συνταγές για Γλυκά, Κέικ και Γλυκίσματα» του 1828 στο Βιβλίο Συνταγών της Ελίζας Λέσλι. 

Στις αρχές του 19ου αιώνα, υπήρξαν 2 διαφορετικές χρήσεις της ονομασίας, το *cup cake* (καπ κέικ) και το *cupcake* (κάπκέικ). Σε προηγούμενους αιώνες, πριν κυκλοφορήσει ευρέως  το ταψί για μάφιν, τα κέικ συχνά ψηνόντουσαν σε μεμονωμένα φλιτζάνια του τσαγιού, σε ρέμεκινς ή σε φόρμες και πήραν το όνομα από τα *cups* (φλιτζάνια) που ψήθηκαν μέσα. Αυτή η χρήση των φλιτζανιών και των μεμονωμένων φορμών καθόρισαν και το όνομα που έχει παραμείνει το ίδιο έως και σήμερα, και ορίζει το όνομα “cupcake” (κάπκέικ) να δίδεται σε κάθε μικρό κέικ που είναι στο μέγεθος  ενός φλιτζανιού του τσαγιού. Εν τω μεταξύ τα Αγγλικά  fairy cakes (κέικ της νεράιδας) δεν έχουν πολλά μεγέθη και διαφέρουν από τα Αμερικάνικα cupcakes (κάπκέικς), διότι είναι παραδοσιακά μικρότερα και σπανίως ολοκληρώνονται με περίτεχνο γλάσο.
μικρογραφία|Καπ Κέικ
Το άλλο είδος  "cup cake" (κάπ κέικ), αναφέρεται στα κέικ των οποίων τα υλικά είναι μετρημένα χρησιμοποιώντας μια κούπα, αντί για ζύγισμα. Οι συνταγές των οποίων τα υλικά μετρούνται με κούπα, μπορούν επίσης να ψηθούν και σε κούπες, ωστόσο χρησιμοποιούνταν για να ψήνουν τούρτες σε ορόφους με στρώσεις ή για το κέικ ταψιού (καρβέλι). Στα επόμενα χρόνια όταν η χρήση της ογκομετρικής μέτρησης (με κούπες) καθιερώθηκε ευρέως  στις σπιτικές συνταγές, αυτές οι συνταγές έγιναν γνωστές ως 1234 cakes (1234 κέικ) ή quarter cakes (κέικ του τετάρτου), ονομάστηκαν έτσι γιατί τα υλικά τους ήταν : μία κούπα βούτυρο, δύο κούπες ζάχαρη, τρεις κούπες αλεύρι και τέσσερα αυγά. Ήταν απλά κίτρινα κέικ κάπως λιγότερο πλούσιο και λιγότερο δαπανηρό απ’ ότι το κέικ λιβρών (pound cake), διότι χρησιμοποιούσε τη μισή ποσότητα βουτύρου και αυγών σε σύγκριση με το κέικ λιβρών (pound cake).  Οι ονομασίες αυτών των δύο μεγάλων κατηγοριών κέικ, είχαν σκοπό να σηματοδοτήσουν τις δύο διαφορετικές μεθόδους  κατασκευής: το "cup cake" (κάπ κέικ), χρησιμοποιούσε την ογκομετρική μέτρηση (κούπες), ενώ το "pound cake" (κέικ λιβρών) χρησιμοποιούσε το ζύγισμα.

## Παραπομπές

## Δείτε επίσης
* κέικ
* τούρτα

## Εξωτερικοί σύνδεσμοι

Κατηγορία:Γλυκά
Κατηγορία:Τρόφιμα μαγειρεμένα στο φούρνο
Κατηγορία:Αμερικανική κουζίνα
Άαρντενμπουργκ

Το **Άαρντενμπουργκ** ολλανδικά: **Aardenburg**, ορθή απόδοση Άαρτενμπουρχ) είναι πολίχνη στο Ζέελαντ της Ολλανδίας, κοντά στα ολλανδικά σύνορα με το Βέλγιο. Αποτελεί τμήμα του δήμου Σλούις, της επαρχίας Ζέελαντ. Το μεσαιωνικό του όνομα ήταν Ρόντενμπουρχ (Κόκκινο κάστρο).

Οι κατοικίες του Άαρντεμπουργκ θεωρούνται πλήρες δείγμα της *Scheldegotiek*, της χαρακτηριστικής γοτθικής αρχιτεκτονικής του Σελντ. Σήμερα διασώζονται τμήματα των τειχών που περιέκλειαν την πόλη.

## Αρχαιολογία
Ο αρχαιολογικός τόπος που φέρει το ίδιο όνομα είναι μία ρύμη της οποίας το αρχαίο όνομα δεν έχει διασωθεί. Η τοποθεσία κατά τον πρώιμο μεσαίωνα ήταν Ρόντανμπορχ (Rodanborch). Οι ανασκαφές στην περιοχή αποκάλυψαν μεγάλα λιθόκτιστα κτήρια, πιθανώς φόρα (και τα θεμέλια  κελτικού-ρωμαϊκού ναού (5.5 x 5.5 μ.). Η ρύμη, (έκτασης περίπου 10 εκταρίων) φαίνεται πως άνθισε ιδιαίτερα κατά τον 2ο και 3ο αι., καθώς δε βρέθηκαν νομίσματα με ημερομηνία μεταγενέστερη του 273 (*[[terminus post quem]]*). Το Άαρντενμπουργκ πιθανώς χρησιμοποιείτο στρατιωτικά στην περίοδο 170-270. Ανάμεσα στα ευρήματα καταγράφηκαν αρκετά ορειχάλκινα ειδώλια ρωμαιοφλαμανδικής τεχνοτροπίας.

## Παραπομπές σημειώσεις


## Βιβλιογραφία
*Trimpe Burger, J. A. *Zeeland in Roman Times*, Proceedings of the State Service for Archaeological Investigations in the Netherlands (n.d.).

## Εξωτερικοί σύνδεσμοι

*Aardenburg Cultuurstad (Άαρντενμπουργκ πόλη πολιτισμού) (Ολλανδικά)
*Roman Aardenburg  (Αγγλικά)

Κατηγορία:Πόλεις της Ολλανδίας
Κατηγορία:Αρχαιολογικοί τόποι στην Ολλανδία
Κατηγορία:Ζηλανδία (επαρχία)
Βαλεριανός

Ο **Βαλεριανός**, αναφέρεται και ως *Ουαλεριανός*, (λατ. *Caesar Publius Licinius Valerianus Augustus*, 193 ή 200 – 260 ή 264) ήταν Ρωμαίος Αυτοκράτορας. Με καταγωγή από αριστοκρατική οικογένεια, ανέβηκε ταχύτατα τα σκαλιά της ιεραρχίας. Συγκλητικός το 238, αυτοκράτορας το 253, ήταν ο πρώτος αυτοκράτορας της Ρώμης που αιχμαλωτίστηκε και δολοφονήθηκε, από τον Πέρση βασιλιά Σαπώρ.

## Η ανάρρηση στον θρόνο
Ανήκε σε παλιά αριστοκρατική οικογένεια, και ως εκ τούτου γρήγορα έγινε συγκλητικός και *princeps senatus* το 238. Παντρεύτηκε τη Μαρινιάνα και απέκτησε δύο γιούς: τον μετέπειτα αυτοκράτορα Γαλλιηνό και τον Βαλεριανό τον μικρότερο. Την εποχή που ο αυτοκράτορας Δέκιος επανέφερε το αξίωμα του τιμητή εκλέχτηκε με απόλυτη πλειοψηφία από την σύγκλητο. Το 253 εστάλη από τον αυτοκράτορα Τρεβονιανό ως επικεφαλής στρατευμάτων στη Γαλατία για να αντιμετωπίσει τον διεκδικητή του θρόνου Αιμιλιανό. Ο στρατός που βρισκόταν εκεί, σχεδόν αμέσως τον ανακήρυξε de facto αυτοκράτορα. Η υπόλοιπη αυτοκρατορία δεν άργησε να τον αναγνωρίσει και αυτή αμέσως μετά τον θάνατο του Τριβωνιανού, και ενώ είχε μεσολαβήσει μια μικρή βασίλεια του Αιμιλιανού για τρεις μήνες.

## Η βασιλεία
Ο Βαλεριανός αμέσως μετά την αναρρίχησή του στον θρόνο, έστρεψε το ενδιαφέρον στο δυτικό τμήμα της αυτοκρατορίας, το οποίο σπαρασσόταν από εξεγέρσεις. Απέστειλε τον γιο του Γαλλιηνό με σκοπό την επίτευξη ειρήνης στις ευαίσθητες και πάντα ανήσυχες δυτικές περιοχές.
Ο ίδιος αναχώρησε προς ανατολάς όπου οι Σκύθες, οι Γότθοι και κυρίως οι Πέρσες λεηλατούσαν αδιάλειπτα. Ο Πέρσης βασιλιάς Σαπώρ είχε εισβάλλει στη Συρία καταλαμβάνοντας την Αντιόχεια. Ο Βαλεριανός κινήθηκε εναντίον του, ταυτόχρονα όμως ήλθε σε συνεννοήσεις με τον Σαπώρ ώστε να διαπραγματευτεί τη λήξη του πολέμου. Προδόθηκε, συνελήφθη από τους Πέρσες και φυλακίστηκε (260). Η αιχμαλωσία του πιθανότατα κράτησε 10 χρόνια, διάστημα στο οποίο βασανίστηκε και εξευτελίστηκε. Ο Σαπώρ ισχυριζόταν ότι κόσμησε την οροφή των ανακτόρων του με το δέρμα του.

## Πηγές
### Πρωτογενείς
* Αυρήλιος Βίκτωρ, Epitome de Caesaribus
* Ευτρόπιος (ιστορικός), Breviarium ab urbe condita
* Historia Augusta, The Two Valerians
* Ιωάννης Ζωναράς, Compendium of History extract: Zonaras: Alexander Severus to Diocletian: 222–284
* Ζώσιμος, Historia Nova
### Δευτερογενείς
**Εγκυκλοπαίδεια Πάπυρος Λαρούς Μπριτάννικα, τόμος 13, σελίδα 267*

## Παραπομπές και σημειώσεις


## Εξωτερικοί σύνδεσμοι

* "Valerian and Gallienus", at *De Imperatoribus Romanis*.

Κατηγορία:Ρωμαίοι αυτοκράτορες
Ευρωλίγκα ανδρών 2008-09

Η **Ευρωλίγκα ανδρών της περιόδου 2008-09** ήταν η 9η σεζόν της σύγχρονης εποχής του Ευρωπαϊκού πρωταθλήματος συλλόγων καλαθοσφαίρισης υπό την αιγίδα της ULEB. 

Συμπεριλαμβανομένων των προηγούμενων διοργανώσεων υπό την αιγίδα της FIBA Europe (ως Ευρωπαϊκό Κύπελλο Πρωταθλητριών), αυτή ήταν η 52η σεζόν της σπουδαιότερης Ευρωπαϊκής διασυλλογικής διοργάνωσης στο χώρο της ανδρικής καλαθοσφαίρισης. Το Final Four αυτής της σεζόν πραγματοποιήθηκε το διάστημα 1-3 Μαΐου 2009 στο κλειστό στάδιο Mercedes-Benz Arena (τα πρώτα χρόνια λειτουργίας του, μεταξύ 2008 και 2015, η αρένα ήταν γνωστή ως O2 World Berlin λόγω συμβολαίου χορηγίας με την Telefónica Germany, μια εταιρεία τηλεπικοινωνιών) του Βερολίνου. Πρωταθλητής Ευρώπης αναδείχθηκε ο Παναθηναϊκός για πέμπτη φορά στην ιστορία του, κερδίζοντας στον τελικό την ΤΣΣΚΑ Μόσχας με 73-71.

## Ομάδες

* Ειδικότερα η Ζουβεντούτ Μπαδαλόνα συμμετείχε ως νικήτρια του ULEB Cup της προηγούμενης σεζόν.

## Κανονική περίοδος
Η κανονική περίοδος ξεκίνησε στις 20 Οκτωβρίου 2008 και ολοκληρώθηκε στις 15 Ιανουαρίου 2009.

### Α' Όμιλος

### Β' Όμιλος

### Γ' Όμιλος

### Δ' Όμιλος

## Top 16
Το Top 16 ξεκίνησε στις 28 Ιανουαρίου 2009 και ολοκληρώθηκε στις 12 Μαρτίου 2009.

### Ε' Όμιλος

### Στ' Όμιλος

### Z' Όμιλος

### H' Όμιλος

## Playoffs
Οι αγώνες διεξήχθησαν το διάστημα 24 Μαρτίου - 9 Απριλίου 2009.

## Final Four
Οι αγώνες διεξήχθησαν το διάστημα 1-3 Μαΐου 2009 στο στάδιο «O2 World» του Βερολίνου. Ιδιαίτερο ενδιαφέρον είχε ο ελληνικός ημιτελικός, όπου επικράτησε ο Παναθηναϊκός με 84-82 έναντι του Ολυμπιακού, καθώς ήταν η τρίτη φορά και η πρώτη μετά από 14 χρόνια όπου 2 ελληνικές ομάδες, και μάλιστα πάλι Παναθηναϊκός και Ολυμπιακός, προκρίθηκαν στο final four. Για μία ακόμη φορά τέθηκαν αντίπαλοι στον έναν από τους δύο ημιτελικούς, όπου μετά από έναν συγκλονιστικό αγώνα ο Παναθηναϊκός βγήκε νικητής με σκορ 84–82, αν και εδώ πρέπει να τονιστεί ότι, σε αντίθεση με τους 2 μεταξύ τους ημιτελικούς στα φάιναλ-φορ του 1994 και του 1995, τα χιαστί ζευγάρια των αντιπάλων είχαν προεπιλεγεί πριν ξεκινήσει η διοργάνωση και ο ελληνικός «εμφύλιος» ημιτελικός του 2009 ήταν εντελώς τυχαίος.

## Κατάταξη

## Σημειώσεις


## Περαπομπές


## Εξωτερικοί σύνδεσμοι
* Επίσημος ιστότοπος διοργάνωσης

2009
Κατηγορία:Καλαθοσφαίριση το 2008
Κατηγορία:Καλαθοσφαίριση το 2009
Τάγμα του Χρυσόμαλλου Δέρατος

δεξιά|χωρίς-πλαίσιο
Το **Τάγμα του Χρυσόμαλου Δέρατος** ιδρύθηκε από τον Φίλιππο τον Αγαθό με σκοπό την ανάκτηση των Αγίων Τόπων από τους Τούρκους.

## Συνθήκες ίδρυσης
Ο Φίλιππος ο Αγαθός ηγεμόνευε στο Δουκάτο της Βουργουνδίας και σε συμμαχία με την Αγγλία κρατούσε δέσμια τη Γαλλία, συνεχίζοντας την προσωπική του έχθρα με τον δελφίνο Κάρολο. Ο Φίλιππος εξαντλημένος από τους συνεχείς πολέμους και την οικονομική αφαίμαξη, αλλά και την ανάγκη να υποστηρίζει τις αγγλικές διεκδικήσεις στο στέμμα της Γαλλίας, αναγκάστηκε να διαπραγματευτεί με τους Γάλλους. Ο σύμμαχος του Φιλίππου Ιωάννης του Λάνκαστερ, Δόυκας του Μπέντφορντ, αντιβασιλέας της Γαλλίας, αντιτίθετο στον τερματισμό του πολέμου. Ο Μπέντφορντ επιθυμώντας διακαώς την αναζωπύρωση της συμμαχίας θέλησε να προωθήσει μια νέα οικογενειακή συμμαχία. Ο Φίλιππος, άτεκνος και χήρος, δέχθηκε να παντρευτεί την Ινφάντα Ισαβέλλα, την Πορτογαλίδα πριγκίπισσα, κόρη της Φιλίππης του Λάνκαστερ, θείας του Μπέντφορντ.
Ο γάμος τους πραγματοποιήθηκε στις 7 Ιανουαρίου 1430 και με την ευκαιρία αυτή ο Φίλιππος διακήρυξε την ίδρυση του Βουργουνδικού Τάγματος των Ιπποτών ή του *Χρυσόμαλου Δέρατος*. Ο Μπέντφορντ είχε προτείνει στον κουνιάδο του να τον κάνει *[[Τάγμα της Περικνημίδας|Ιππότη της Περικνημίδος]]*. Ο Φίλιππος όμως, μην θέλοντας στενότερους δεσμούς με τους Άγγλους, βρήκε έναν ευγενικό τρόπο να αρνηθεί,κι έτσι ίδρυσε δικό του τάγμα.
## Πηγή έμπνευσης
Το *Τάγμα του Χρυσόμαλλου Δέρατος* αφιερωμένου στον Άγιο Ανδρέα, λέγεται πως ενέπνευσε η Μαρία βαν Κρόμπουργκ, μέλος στη συνοδεία του Φιλίππου, όμως στην πραγματικότητα την έμπνευση είχε ο μυθικός Ιάσων και η εκστρατεία του, που για τον Γάλλο δούκα αντιπροσώπευε τον όρκο του Τάγματος σχετικά με την ανάκτηση των Αγίων Τόπων από τους Τούρκους.

## Οργάνωση
Η πρώτη συνέλευση του Τάγματος πραγματοποιήθηκε στις 22 Νοεμβρίου του 1431. Συμμετείχαν 24 ιππότες που διορίσθηκαν από τον δούκα, Αρχηγό του Τάγματος. Αργότερα έγιναν 31 και η εισδοχή στο Τάγμα γινόταν κατ' απόλυτη εκλογή. Ο Αρχηγός είχε δύο ψήφους. Ο Καγκελλάριος προήδρευε στις συνελεύσεις των *Κεφαλαίων* και εξέταζε τις κατηγορίες εναντίον των μελών. Οι συζητήσεις γίνονταν σε τρεις γλώσσες: στα φλαμανδικά, τα βουργουνδικά και τα λατινικά.

## Παραπομπές

## Πηγές
* Frederic Julliard, «Το Τάγμα του Χρυσόμαλλου Δέρατος», Ιστορία Εικονογραφημένη, τχ.71 (Μάιος 1974),σελ.84-91

## Εξωτερικοί σύνδεσμοι
* 

Ταγμα του Χρυσομαλλου Δερατος
Κατηγορία:Δουκάτο της Βουργουνδίας
Σπύρος Σπύρου

Ο **Σπύρος Σπύρου** του Πέτρου (γενν. στο Δήμο Κερκυραίων, στο προάστιο των Γουβιών) είναι γιατρός και Περιφερειάρχης Ιονίων Νήσων από το 2011 μέχρι το 2014. Νωρίτερα υπηρέτησε ως βουλευτής Κέρκυρας.

## Βιογραφία
Έκανε σπουδές Ιατρικής στο Πανεπιστήμιο των Αθηνών του οποίου αναγορεύτηκε διδάκτωρ και ειδικεύτηκε στην παθολογία και στη ρευματολογία. Εργάστηκε ως γιατρός στα Γουβιά της Κέρκυρας και δραστηριοποιήθηκε στον εκεί πολιτιστικό σύλλογο.

Είναι παντρεμένος με τη Μαρία-Σοφία Φαρούγγια και έχει δύο παιδιά.

Το 1981 εντάχθηκε στη Νέα Δημοκρατία. Με το κόμμα αυτό κατήλθε ως υποψήφιος βουλευτής το 1989, χωρίς επιτυχία. Εξελέγη βουλευτής Κέρκυρας στις εκλογές του 1996 και επανεξελέγη το 2000.

Στις αυτοδιοικητικές εκλογές του 2010 εξελέγη (υποστηριζόμενος από τη ΝΔ και το ΛΑΟΣ) στο δεύτερο γύρο με ποσοστό 52% Περιφερειάρχης Ιονίων Νήσων ως υποψήφιος με τη  Νέα Ιόνιο Πολιτεία, επικρατώντας του Ηλία Μπεριάτου (ΠΑΣΟΚ) που έλαβε το 49,2%

## Πηγές
*Επίσημο βιογραφικό στην ιστοσελίδα της Περιφέρειας Ιονίων Νήσων, ανάκτηση 25-1-2014.


Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Κέρκυρας
Κατηγορία:Περιφερειάρχες Ιονίων Νήσων
Κατηγορία:Περιφερειακοί Σύμβουλοι ανά την Ελλάδα
Κατηγορία:Έλληνες ρευματολόγοι
Κατηγορία:Έλληνες παθολόγοι
Κατηγορία:Απόφοιτοι της Ιατρικής Σχολής του Εθνικού και Καποδιστριακού Πανεπιστημίου Αθηνών
Aquae Granni

Η αρχαιολογική θέση **Aquae Granni**, άλλες ονομασίες **Aquis grani** / **Aquisgranum**, σπανιότερα *vicus Aquensis* ή *Aquis villa* και μετά το 1166, καθώς απέκτησε δικαιώματα πόλης *ipsam civitatem Aquisgranum*, είναι ρωμαϊκό vicus που αποτελεί τον πρόδρομο οικισμό του Άαχεν της Γερμανίας, ευρισκόμενο στη ρωμαϊκή επαρχία της "Κάτω Γερμανίας" (*Germania inferior*). Περί το 80 μ.Χ. οι λεγεώνες της επαρχίας έκτισαν δύο λουτρά πάνω στις θερμές πηγές, την *Büchelthermae* και τη *Münsterthermae*, οι οποίες παρέμειναν σε χρήση περίπου έως το δεύτερο μισό του 4ου αιώνα .

Το όνομα Aquae Granni αποδίδεται συνηθέστερα ως *ύδατα του Γκράνους* (ο Grannus ή Apollo-Grannus ήταν κελτική θεότητα που ταυτίζεται με τον Απόλλωνα), ενώ άλλοι μελετητές αποδίδουν την προέλευση της ονομασίας στο λατινικό *granum* (κόκκος, π.χ. δημητριακών), με την περιοχή χρησιμεύουσα ως βασική σιταποθήκη του Καρλομάγνου.

Τα δύο λουτρά έγιναν σημαντικό κέντρο υγείας και ξεκούρασης για τα κουρασμένα ρωμαϊκά στρατεύματα μαζί με ένα κτηριακό σύμπλεγμα ναών, πιθανώς για τα στρατεύματα που το έκτισαν. Ρωμαϊκά ενδιαιτήματα περιλαμβάνονταν στην ευρύτερη περιοχή των λουτρών, ενώ βορειδυτικά της εγκατάστασης αναφέρεται πως υπήρχε νεκρόπολις του 3ου και του 4ου αι. Τα περισσότερα από τα ευρήματα της συγκεκριμένης αρχαιολογικής θέσης βρίσκονται πλέον στο Rheinisches Landesmuseum στη Βόννη.  

## Παραπομπές / σημειώσεις


## Βιβλιογραφία
*Campbell, J. B., 2012, *Rivers and the Power of Ancient Rome*, The University of North Carolina Press, USA, ISBN 978-0807834800.
*Hourihane, Colum (ed), 2012, *The Grove Encyclopedia of Medieval Art and Architecture*, vol 2, Oxford University Press, USA, ISBN 978-0195395365
*McAlister, William L. and Marian Holland, (eds.) 1976, *The Princeton encyclopedia of classical sites*. Princeton University Press. Princeton, N.J. ISBN 978-0691035420.
*Trudy Ring, Noelle Watson and Paul Schellinger (eds), 1996, *Northern Europe: International Dictionary of Historic Places*, Routledge, USA & UK, σελ. 1, ISBN 978-1884964015
*Maximilian Ihm, *Aquae Grani (Granni)*, Paulys Realencyclopädie der classischen Altertumswissenschaft, Band II,1, Stuttgart 1895, Sp. 300

Κατηγορία:Αρχαιολογικοί τόποι στη Γερμανία
Κατηγορία:Άαχεν
Koza Mostra

[μικρογραφία|250px|Οι Koza Mostra στο [Διαγωνισμός Τραγουδιού Eurovision 2013|Διαγωνισμό Τραγουδιού Eurovision 2013.]]
Οι **Koza Mostra** είναι ελληνικό μουσικό συγκρότημα. Αποτελείται από τους: Ηλίας Κόζας (φωνητικά), Δημήτρης Ράπτης (τύμπανα), Σταύρος Αποστολίδης (μπουζούκι), Αστέριος Φράγκος (κιθάρα), Γιάννης Μπέλλος (μπάσο), Τάσος Γκέντζης (σαξόφωνο). Το συγκρότημα συνδυάζει τις σκα, πανκ και ροκ μουσική μαζί με το στυλ της Βαλκανικής λαϊκής μουσικής, όπως το ρεμπέτικο.

Εκπροσώπησαν την Ελλάδα στο διαγωνισμό τραγουδιού της Eurovision το 2013 μαζί με τον Αγάθωνα Ιακωβίδη. Το τραγούδι τους *[[Alcohol Is Free]]* κατατάχθηκε στην 6η θέση στον τελικό.

## Δισκογραφία

## Παραπομπές


## Εξωτερικοί σύνδεσμοι

Κατηγορία:Ska μουσικοί
Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 2013
Κατηγορία:Συμμετέχοντες στο διαγωνισμό τραγουδιού Eurovision με την Ελλάδα
Κατηγορία:Μουσικά συγκροτήματα από τη Θεσσαλονίκη